Document ID: /roh_data/filtered/fineweb-2-filterrobots_roh.jsonl.gz/48228

En la gronda part dals pajais duvrais Vus ina permissiun da lavur per che Vus possias exercitar là in'activitad da gudogn. Per regla survegnis Vus quella, sche Vus avais in contract da lavur.
Sche Vus na vegnis betg spedida u spedì d'ina interpresa svizra a l'exteriur, è Voss nov contract da lavur suttamess al dretg dal pajais da destinaziun. Qua chattais Vus las recumandaziuns dal DFAE davart ils contracts da lavur.
Suenter che Vus avais bandunà la Svizra, stuais Vus pajar Vossas taglias en il pajais da destinaziun. En tscherts cas limitads stuais Vus però pajar vinavant taglias en Svizra, numnadamain, sche Vus possedais immobiglias en Svizra u sche Vus lavurais mintgatant en Svizra. Cun blers pajais ha la Svizra fatg cunvegnas davart l'imposiziun dubla da taglia per evitar che Vus stoppias pajar duas giadas taglia sin Vossas entradas u sin Vossa facultad.